钦定古今图书集成/明伦汇编/氏族典/第283卷 > 《廖用贤尚友录》 > 黄安
## 钦定古今图书集成/明伦汇编/氏族典/第283卷 > 《廖用贤尚友录》 > 黄安

按《尚友录》：安，代郡人，年万岁馀，貌若童子，常服朱砂，
举身皆赤，不著衣，坐一神龟，龟广三尺。时人问安坐
龟几年，曰：“三千岁乃一出头，我得龟以来，已五出头
矣。”行则负龟而趋。武帝闻其异，每屈礼焉。及帝封泰
山，诏董谒、李充、孟岐、郭琼、黄安五人同辇，谓之五仙
臣。帝崩即去，不知所之。